b"\n_START_ARTICLE_\nBrez povratka 5\n_START_SECTION_\nVsebina\n_START_PARAGRAPH_\nSam Lawton se s svojimi kolegi iz podjetja odpravi na slu\xc5\xbebeni izlet. Ko pre\xc4\x8dkajo most North Bay, Sam do\xc5\xbeivi videnje, v katerem se most poru\xc5\xa1i in vsi razen njegove biv\xc5\xa1e punce Molly Harper umrejo, saj jo Sam pravi \xc4\x8das spravi \xc4\x8dez most. Sam za\xc5\xbeene paniko in izstopi iz avtobusa preden se most res poru\xc5\xa1i, skupaj z Molly, prijateljema Nathanom Searsem in Petrom Friedkinom, Petrovo punco Candice Hooper, \xc5\xa1efom Dennisom Lapmanom in sodelavcema Olivio Castle ter Isaacom Palmerjem. Agent FBI Jim Block, ne verjame, da je Sam odgovoren za uni\xc4\x8denje mostu, vendar se ga odlo\xc4\x8di nadzorovati. Na pogrebu ostalih sodelavcev, pogrebnik William Bludworth skrivnostno pove pre\xc5\xbeivelim, da ''Smrt ne mara biti ogoljufana'', in da naj bodo previdni. Ker vsi mislijo da je to nesmisel, ga ignorirajo in odidejo._NEWLINE_Kasneje se Candice odpravi na vadbo gimnastike skupaj s Petrom. Veri\xc5\xbena reakcija povzro\xc4\x8di, da Candice pade in si zlomi hrbtenico, kar povsem pretrese Petra. Naslednji dan Isaacu pade na glavo kip Bude in ga ubije med akupunkturo v kitajskem salonu. Bludworth ostalim pre\xc5\xbeivelim pove, da \xc4\x8de ho\xc4\x8dejo pretentati Smrt, morajo ubiti nekoga, ki ne bi umrl na mostu, s \xc4\x8dimer bi dobili preostali \xc4\x8das njegovega \xc5\xbeivljenja. _NEWLINE_Isti dan Olivia odide na lasersko operacijo o\xc4\x8desa. Medtem, ko njen okulist i\xc5\xa1\xc4\x8de njene izvide, ji laser po\xc5\xa1koduje oko in dlan. Olivia se re\xc5\xa1i, k njej prihitita Sam in Molly, vendar kasneje pade skozi okno na avto in umre. Sam ugotovi, da umirajo po zaporedju kot bi morali umreti na mostu. Skupaj z Molly ugotovita, da je naslednji na vrsti Nathan._NEWLINE_Medtem Nathan, ki se vrne v tovarno, po nesre\xc4\x8di ubije sodelavca Roya Carsona z dvi\xc5\xbeno kljuko, kar mu prinese preostanek Royevega \xc5\xbeivljenja. Ko Dennis prispe na kraj dogodka, da bi Nathana povpra\xc5\xa1al o nesre\xc4\x8di, vanj zleti klju\xc4\x8d in ga ubije. _NEWLINE_Ta ve\xc4\x8der Sam dela v restavraciji in prosi svojega \xc5\xa1efa, \xc4\x8de bi mu pustil restavracijo po zaprtju za zmenek z Molly. Peter, ki po Candicini smrti podle\xc5\xbee paranoji in norosti, zmoti zmenek in pove, da \xc5\xbeeli ubiti Molly ter tako pridobiti njeno \xc5\xbeivljenje. Ko Peter izvle\xc4\x8de pi\xc5\xa1tolo, Molly in Sam zbe\xc5\xbeita v kuhinjo. V restavracijo pride tudi agent Block, ki zasli\xc5\xa1i strele, vendar ga Peter hitro ubije. Ker sedaj verjame, da je varen, se Peter odlo\xc4\x8di ubiti \xc5\xa1e Molly in Sama in tako odstraniti vse pri\xc4\x8de. Sledi pretep, v katerem Sam ubije Petra. Sam verjame, da je z ubojem Petra dobil \xc5\xbeivljenjsko dobo agenta Blocka, ki ga je prej ubil Peter._NEWLINE_Dva tedna kasneje se Sam in Molly odpravita z letalsko dru\xc5\xbebo Vole\xc3\xa9 v Pariz. Takoj ko se usedeta, na letalu pride do prepira med dvema potnikoma (Alexom Browingom in Carterjem Hortonom), ki sta nato skupaj z nekaterimi potniki odstranjena iz letala. Sam sli\xc5\xa1i, da je eden od potnikov imel vizijo in se zave, da sta z Molly na letu 180, vendar je prepozno, saj se po vzletu v\xc5\xbege eden od motorjev, ki povzro\xc4\x8di eksplozijo letala. Na Royevem pogrebu Nathan izve, da je Roy imel mo\xc5\xbegansko anevrizmo, zaradi katere je bila njegova smrt le \xc5\xa1e vpra\xc5\xa1anje \xc4\x8dasa. Nathan se zave, da je \xc5\xa1e vedno v nevarnosti, kmalu za tem pa ga ubije kolo letala leta 180, ki po eksploziji pade na lokal, v katerem je pogreb\xc5\xa1\xc4\x8dina. Nato se prika\xc5\xbeejo \xc5\xa1e dogodki iz prvih \xc5\xa1tirih filmov."